MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 18870/21.03.2025

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:

RAPORT DE SPECIALITATE

la proiectul de hotărâre pentru completarea Anexei 4 și a Anexei 5.2 la Contractul de delegare în gestiune directă a serviciului de transport public local de călători în municipiul Satu Mare nr. 229-41958/15.07.2024, aprobat prin H.C.L. Satu Mare nr. 192/2024

Proiectul de hotărâre se întemeiază, din punct de vedere juridic, pe următoarele prevederi:

* Art. 4 alin. (11), art. 14 alin. (1) şi art. 16 alin. (1) din Legea serviciilor publice de transport persoane în unităţile administrativ-teritoriale nr. 92/2007, cu modificările şi completările ulterioare, potrivit cărora consiliile locale sunt obligate să asigure, să organizeze, să reglementeze, să coordoneze şi să controleze prestarea serviciilor publice de transport desfăşurat pe raza administrativ-teritorială a acestora:
* Art. 14 alin. (1) „*Serviciile publice de transport local şi judeţean se realizează prin intermediul unei infrastructuri tehnico-edilitare specifice care, împreună cu mijloacele de transport, formează sistemul serviciului public de transport local şi judeţean.”*
* Art. 4 *(*11)„***Componente ale sistemului de transport public local****, inclusiv, mijloace de transport utilizate pentru prestarea serviciului public de transport călători* ***pot fi ... puse la dispoziţie operatorilor*** *şi transportatorilor autorizaţi de către unitatea administrativ-teritorială, în baza procesului-verbal de predare-primire, anexă la ... contractul de delegare a gestiunii, ...”.*
* dispoziţiile art. 87 alin. (5), din Ordonanţa de Urgenţă nr. 57/2019 privind Codul administrativ – autorităţile publice locale dispun de bunurile proprietate publică ale unităţilor administrativ-teritoriale;
* Art. 20 alin. (1) lit. e) din Legea nr. 273/2006 privind finanţele publice locale, cu modificările şi completările ulterioare – autorităţile administraţiei publice locale au competenţe în administrarea eficientă a bunurilor din proprietatea publică şi privată a unităţilor administrativ-teritoriale;
* prevederile art. 129 alin. (2) lit. d) coroborat cu alin. (7) lit. n), art. 139 alin. (3) lit. g) din O.U.G. nr. 57/2019 privind Codul administrativ.

Prin Hotărârea Consiliului Local al municipiului Satu Mare nr. 192/27.06.2024 s-a aprobat modalitatea de delegare a serviciului de transport public local de călători prin curse regulate pe raza administrativ teritorială a municipiului Satu Mare în perioada 15.07.2024 – 14.07.2030 şi a documentaţiei în vederea atribuirii şi atribuirea prestării serviciului. Urmare a acestei hotărâri s-a încheiat contractul de delegare în gestiune directă nr. 229-41958/15.07.2024 cu operatorul de transport Transurban S.A. Satu Mare.

În considerarea prevederilor art. 1 alin. (4) lit. e) din Legea serviciilor publice de transport persoane în unităţile administrativ-teritoriale nr. 92/2007, operatorul de transport Transurban S.A. Satu Mare trebuie să asigure administrarea eficientă a bunurilor aparţinând sistemelor de transport proprietate a unităţilor administrativ-teritoriale.

Potrivit dispoziţiilor art. 21.1 din contractul mai sus amintit, orice modificare a acestuia se realizează prin act adiţional, aprobată, în prealabil, prin hotărâre de către Consiliului Local al municipiului Satu Mare, ca autoritate deliberativă, conform prevederilor art. 8 alin. 3 lit. d^2 din Legea serviciilor comunitare de utilităţi publice nr. 51/2006, republicată, cu modificările şi completările ulterioare.

Din raportul de specialitate al Serviciului Patrimoniu, Concesionări, Închirieri reiese faptul că s-a finalizat obiectul de investiție „Achiziția de autobuze electrice și stații de încărcare aferente” din cadrul proiectului achiziția de autobuze nepoluante, prin urmare este necesară punerea la dispoziția Transurban S.A. Satu Mare a 5 autobuze electrice și 14 stații de încărcare lentă a autobuzelor electrice ca bunuri de retur, în cadrul Contractului de delegare în gestiune directă a serviciului de transport public local de călători în Municipiul Satu Mare nr. 229-41958/15.07.2024 și se impune modificarea Anexei nr. 4 și Anexa 5.2 din Contract.

Cu privire la oportunitatea promovării proiectului de hotărâre, s-a pronunţat iniţiatorul prin referatul de aprobare, iar asupra chestiunilor de natură tehnică, Serviciul Patrimoniu, Concesionări, Închirieri.

Sunt incidente şi prevederile art. 129 alin. (2) lit. d), coroborate cu prevederile alin. (7) lit. n), art. 139 alin. (3) lit. g) şi art. 196 alin. (1) lit. a) din Ordonanţa de Urgenţă a Guvernului nr. 57/2019 privind Codul administrativ.

În consecinţă, proiectul de hotărâre pentru completarea Anexei 4 și a Anexei 5.2 la Contractul de delegare în gestiune directă a serviciului de transport public local de călători în municipiul Satu Mare nr. 229-41958/15.07.2024, aprobat prin H.C.L. Satu Mare nr. 192/2024, se înaintează Consiliului Local al municipiului Satu Mare cu propunere de aprobare.

ŞEF SERVICIU,

Bianca Laura Mustea

Red/dact. Shannat Stephanie Mercedes/ 3 ex.